สถานที่ราชการในเอดินบะระ

|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**ทำเนียบเซนต์แอนดรูส์** (อังกฤษ: St Andrew's House) ตั้งอยู่ทางด้านใต้ของคอลตันฮิลล์ ในตอนกลางของเอดินบะระ อาคารนี้เป็นสถานที่ทำงานของรัฐบาลสกอต อาคารนี้ตั้งอยู่บนจุดที่เคยเป็นคุกคอลตันในอดีต ในปัจจุบันมีเพียงทำเนียบผู้ว่าการที่มีป้อมปืนใหญ่เท่านั้นที่เหลือจากคุกคอลตันในอดีต อาคารดังกล่าวตั้งอยู่ติดกับสุสานคอลตันเก่าและอนุสาวรีย์มรณสักขีทางการเมือง

อาคารนี้ได้รับการประกาศเป็นสิ่งก่อสร้างภายใต้การพิทักษ์ประเภท A อาคารนี้ได้รับอิทธิพลจากสถาปัตยกรรมแบบอลังการศิลป์ และตั้งอยู่ใกล้สถานีรถไฟเวเวอร์รีและสวนโฮลีรูด

การก่อสร้าง
-----------

คุกคอลตันเก่า
อาคารนี้ออกแบบโดยโทมัส เอส. เทต แห่งเบอร์เน็ต เทต แอนด์ลอร์น ซึ่งชนะการประกวดออกแบบอาคารนี้ การก่อสร้างเริ่มขึ้นในเดือนพฤศจิกายน 1935 และเสร็จสิ้นในปี 1939 ตอนแรกอาคารนี้เป็นอาคารสำนักงานของสำนักสกอตติชรวมไปถึงเสนาบดีใหญ่ฝ่ายสกอตแลนด์ ด้านหน้าอาคารมีประติมากรรมที่ออกแบบโดยจอห์น มาร์แชล

อาคารนี้สร้างขึ้นเพราะนโยบายกระจายอำนาจบริหาร (แต่ไม่กระจายอำนาจนิติบัญญัติ) จากลอนดอนให้สกอตแลนด์อย่างจำกัดหลังสงครามโลกครั้งที่หนึ่ง อาคารนี้เปิดให้ใช้งานครั้งแรกวันจันทร์ ที่ 4 กันยายน 1939 (หนึ่งวันหลังการประกาศสงคราม) พระราชพิธีเปิดที่วางแผนว่าจะขึ้นในวันที่ 12 ตุลาคม ปีเดียวกัน ถูกยกเลิกเพราะสงคราม อาคารนี้มีพระราชพิธีเปิดโดยพระเจ้าจอร์จที่ 6และพระราชินีเอลิซาเบธ พระราชชนนีในวันที่ 26 กุมภาพันธ์ 1940

สถาปัตยกรรม
-----------

ฉากหน้าลวงฝั่งเหนือมองจากอนุสาวรีย์เนลสัน
ในด้านสถาปัตยกรรมอาคารนี้เป็นอาคารเสาหินที่สมมาตรและแสดงออกยับยั้งในฉากหน้าลวงฝั่งเหนือ ส่วนในฝั่งใต้อาคารมีลักษณะไม่เป็นรูปแบบมากขึ้นและมีการแสดงออกที่โรแมนติกมากขึ้น อาคารนี้ได้รับอิทธิพลจากสถาปัตยกรรมแบบอลังการศิลป์เป็นอย่างมาก

การออกแบบของเทตมีการใช้องค์ประกอบของอลังการศิลป์และสตรีมไลน์มอเดิร์น ทำให้อาคารนี้เป็นที่จดจำว่าเป็นตัวอย่างของการออกแบบสถาปัตยกรรมสมัยใหม่ที่คำนึงถึงสภาพแวดล้อมโดยรอบในเอดินบะระ

อาคารนี้มีการตกแต่งโดยใช้ประติมากรรมเป็นจำนวนมาก ซึ่งประติมากรรมพวกนี้ก็อยู่รูปแบบของอลังการศิลป์ โดยมีประติมากรหลายคนร่วมในการทำได้แก่ เซอร์วิลเลียม รีด ดิก ซึ่งออกแบบรูปปั้นเชิงสัญลักษณ์ อเล็กซานเดอร์ แคร์ริกและฟิลลิส โบน ซึ่งออกแบบสิ่งที่เกี่ยวกับมุทราศาสตร์ วอลเตอร์ กิลเบิร์ต ซึ่งออกแบบประตูสัมฤทธิ์ขนาดใหญ่ และสร้างโดยเอช. เอช. มาร์ติน และโทมัส แฮดเดน ซึ่งออกแบบประตูอื่น ๆ และบันได

ทำเนียบเซนต์แอนดรูส์ได้รับการประกาศเป็นสิ่งก่อสร้างภายใต้การพิทักษ์ประเภท A

การใช้ในราชการ
--------------

แผนผังทางสถาปัตยกรรมของทำเนียบเซนต์แอนดรูส์
ตอนแรกทำเนียบเซนต์แอนดรูส์ได้รับการออกแบบและก่อสร้างให้เป็นอาคารสำนักงานของสำนักสกอตติช แต่หลังจากการผ่าน พระราชบัญญัติสกอตแลนด์ ค.ศ. 1998 ในปี 1999 อาคารนี้ก็ใช้เป็นอาคารสำนักงานของรัฐบาลสกอตบางส่วน เช่น สำนักงานของมุขมนตรีสกอตแลนด์และรองมุขมนตรีสกอตแลนด์ รวมไปถึงสำนักงานส่วนตัวของเสนาบดีในคณะรัฐมนตรีทุกคน และของกรมต่าง ๆ อาคารได้รับการปรับปรุงขนานใหญ่ในปี 2001 แต่ถึงกระนั้นฉากหน้าลวงก็ยังมีคราบเขม่าติดอยู่ ในปัจจุบันอาคารนี้จุข้าราชการได้ 1,400 คนและมี 8 ชั้น

ทางเข้าหลักของอาคาร

อ้างอิง
-------

1. ↑  "St Andrew's House". Scottish Government. สืบค้นเมื่อ 4 February 2016.
2. ↑  "Locations - St Andrew's House - Calton jail". Scottish Government. สืบค้นเมื่อ 4 February 2016.
3. ↑  Webmaster, Tim Gardner -. "John Marshall (1888-1952), sculptor, a biography". *www.glasgowsculpture.com*.
4. ↑  Glancey, Jonathan (1998). *C20th Architecture: The Structures that Shaped the Century*. Carlton Books. ISBN 0-87951-912-6.
5. ↑  "Scottish Office buildings". Dictionary of Scottish Architects. สืบค้นเมื่อ 2008-11-20.
6. ↑  "REGENT ROAD, ST ANDREW'S HOUSE INCLUDING BOUNDARY WALL, LAMP STANDARDS AND GATES (LB27756)". *portal.historicenvironment.scot*. สืบค้นเมื่อ 2021-01-11. Central 8-storey, 9-bay block with flanking 6-storey stair towers and 3-storey and recessed-attic wings.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ทำเนียบเซนต์แอนดรูส์**

* St. Andrew's House on the Gazetteer for Scotland
* Scottish Government site celebrating the 70th anniversary of the building

แม่แบบ:อาคารอนุรักษ์
แม่แบบ:รัฐบาลสกอต